Franjevački samostan
sv. Frane u Zadru
Trg sv. Frane 1 23 000 ZADAR Tel. 023/ 250-468 Fax: 023/ 254-349
WEB STRANICA: www.svetifrane.org
Osoblje samostana: Fra Josip Sopta, provincijal,
Fra Drago Ljevar, gvardijan 098 337 001 ili e-mail: drago.ljevar@si.t-com.hr
Fra Diego Deklić tajnik provincije, vikar, ekonom, tel. 254-348
i fra Tomislav Ćurić knjižničar
Zadar, 5. rujna 2010.

29(40)2010.

Evanđelje
Lk 14,25-33
Tko se ne odrekne svega što posjeduje, ne može biti moj učenik.
Čitanje svetog Evanđelja po Luki U ono vrijeme: S Isusom je putovalo silno mnoštvo. On se okrene i reče im: »Dođe li tko k meni, a ne mrzi svog oca i majku, ženu i djecu, braću i sestre, pa i sam svoj život, ne može biti moj učenik! I tko ne nosi svoga križa i ne ide za mnom, ne može biti moj učenik! Tko od vas, nakan graditi kulu, neće prije sjesti i proračunati troškove ima li čime dovršiti: da ga ne bi - pošto već postavi temelj, a ne mogne dovršiti - počeli ismjehivati svi koji to vide: 'Ovaj čovjek poče graditi, a ne može dovršiti!' Ili koji kralj kad polazi da se zarati s drugim kraljem, neće prije sjesti i promisliti može li s deset tisuća presresti onoga koji na nj dolazi s dvadeset tisuća? Ako ne može, dok je onaj još daleko, poslat će poslanstvo da zaište mir. Tako dakle nijedan od vas koji se ne odrekne svega što posjeduje, ne može biti moj učenik.« Riječ Gospodnja.

RADIKALNO OPREDJELJENJE (Lk 14,25-33)
Potrebno je izabrati! Isus nije ni protiv roditeljske povezanosti ni protiv bogatstva. Ipak, kao da je svoj put postavio u odricanju od prirodnih naklonosti i vezanosti: od roditelja i posjeda. Kako ovo razumjeti? U odnosu na roditelje Isus se postavlja radikalno: treba ih poštivati i ljubiti, ali isto tako rasti prema svojem opredjeljenju i vjerovanju.
U ljubavi i dobroti potrebno je biti "kritičan" i prema svojim roditeljima i prema svojoj djeci. Džubran kaže: "Vaša su djeca strela na vašem luku, neka sretno polete svojim putom." Zato se traži od roditelja da pomognu svojoj djeci pronaći "svoj" životni put. Ne iživljavati svoje neispunjene ambicije kroz svoju djecu. Što se vrlo često događa. Nema dvojbe da roditelji to žele u ljubavi, ali i ljubav treba biti razumska. Isto tako se može dogoditi, iako rjeđe, da djeca nemaju kuraža izabrati svoj put radi poštivanja i ljubavi svojih roditelja.
U ovome smisli, tako čitam Isusov tekst "Ako su nekome važniji roditelji nego li ja...". U odnosu na roditelje, pa i na djecu, potrebno je dobro promisliti i biti razborit, pri donošenju svoje odluke i svojeg odstupanja. Potrebno je "biti prosvijetljen". Potrebno je odvagnuti ljubav i istinu. To nije trenutni čin niti trenutna odluka. Potrebno je da se kristaliziramo mi sami u sebi i u svojem stavu. Potrebno je biti informiran i neegoističan. U svakom slučaju Isus u egoizmu vidi izvore naše nesreće.
Iz neobjektivne ljubavi prema sebi i roditeljima zna se roditi vlastito nezadovoljstvo i nesretnost. Dobro je napomenuti da ima i "egoistična ljubav". To je ta prirodna ljubav koja više vodi brigu o sebi nego li o ljubljenoj osobi. To je ljubav, kako su nazivali grci, eros. Nekada su roditelji "najsljeplji" u odnosu na svoju djecu, a i djeca u odnosu na roditelje. Evo ove odnose između roditelja i djece Isus pročišćava i radikalizira. Istina se ne smije zakazati ni kada su u pitanju naši roditelji, kao ni naša djeca.
Zar nam to ne pokazuje cijela ljudska povijest? Čovjek trajno raste. Istina, u svojem rastu ima promašaja i rizičnosti. Ali svi promašaji ne mogu zanijekati čovjekov porast. "Tko se ne odreče svih dobara ne može biti moj učenik." U ovome pozivu je također govor o stavu, a ne o manihejskom odnosu prema posjedu. Nije Isus za siromaštvo, nego je protiv privezanosti i predanju bogatstvu. Bogatstvo, imanje je čovjekova iskonska kušnja. Kao da je čovjek u nekom neskladu kada je u pitanju njegov odnos prema posjedu.
U svakome čovjeku drijema više ili manje težnja za imanjem. Ipak punina ni sreća ne nalaze se u bogatstvu. Mi smo u svijetu i svijet je za nas. Bogatstvo je za nas. Ali ne smije se dogoditi da čovjek bude žrtvovan bogastvu. Kako se vrlo često događa. Ne radi se o tome da se ne radi za bogatstvo nego da se ne okrenu naopako ciljeve. Bogatstvo je za čovjeka! I treća tema današnje nedjelje jest promišljanje. Razmišljanje je naš bitni element. Potrebno je pred svim odlukama promisliti. Nije dobro činiti bez razmišljanja.
Čovjek jer ima razum njegovi instinkti nisu određeni, kao kod životinja. Naši su instinkti pogrešivi. Pred životnim odlukama treba smireno razmišljati. Zato idemo u škole, uče nas roditelji da razmišljamo i poslije razmišljanja da djelujemo u skladu razmišljanja. Biblijsko upozorenje na razmišljanje je vrlo važno. Neki misle kad vjeruju da time ne trebaju razmišljati.
Nijedan ljudski čin, pa ni stav, nije ljudski ako nije proizišao iz razmišljanja. Čovjek je po svojem razmišljanju i ljubavi sličan Bogu. Što je sličniji to je sretniji i potpuniji. Ovi Isusovi pozivi su za našu sreću i puninu.
Marjan Jurčević

23. nedjelja kroz godinu C (Lk 14,25-33)
Popričesna meditacija
“Licem svojim obasjaj slugu svoga
i nauči me pravilima svojim.” (Ps 119,135)
Mnogima se čini da je često izgubljeno sve ono što nije bilo u njihovim planovima, zanemaruju svoja ograničenja i nevažnost vlastitih ciljeva u Božjem planu. Započeta gradnja kule se ne može dovršiti... Neki se tada slome i zatvore u pesimizam. A pogledamo li Isusa - dogodio se čas kada je svima oko njega izgledalo da njegov životni put nije uspio... a zapravo ostvaren je Božji plan po kojemu danas mi živimo.
Isus nas uči da svaka nevolja treba biti blagoslovljeni križ. Mudrost je Isusovih učenika da iz svake nevolje izađu čišći, preobražavajući patnju u blagoslov.
Postoji, dakle, Božja logika nad našim životom. Ali, trebamo odabrati Isusa za cilj života - prihvatiti njegov život kao svoj!
U današnjem drugom čitanju postavljeno je pitanje ljudskih zakona. Sveti Pavao štiti roba Onezima koji je pobjegao. Po zakonu, zaslužio je tešku kaznu; no Pavao piše Filemonu ne samo da ga ne kazni, nego da ga primi s ljubavlju (Flm 17). Pružajući potporu odbjeglom robu, Apostol svjedoči da se nekad može biti u pravu sa zakonom, ali ne i u skladu s Božjim evanđeljem. Isus naučava da nije čovjek radi zakona nego zakon radi čovjeka. Stoga kršćanin neće pristati na zakone i uz zakonodavce koji se ne obaziru na čovjeka i čine ga nesretnim.
Gospodine Isuse Kriste! Danas, na početku nove školske godine, molimo Te za one koji odgajaju mlade: rasvjetli ih mudrošću da mladima usade vrijednosti koje su trajnije i važnije od materijalnih dobara koje je moguće steći.
Molimo Te za mlade: Ti im budi svjetlost u traženju životnih spoznaja i Ti im budi svjetlost u nalaženju smisla života. Priredio: Dario Miletić

ŽIVOT JE LJEPOTA
Život je ljepota - divi joj se! Život je prilika - iskoristi je! Život je san - pretvori ga u stvarnost! Život je izazov - suoči se s njime! Život je obveza - ispuni je! Život je igra - odigraj je! Život je dragocjen - pazi na nj! Život je bogatstvo - sačuvaj ga! Život je tajna - spoznaj je! Život je ljubav - uživaj u njoj! Život je borba - prihvati je! Život je obećanje - ispuni ga! Život je tuga - prevladaj je! Život je himna - zapjevaj je! Život je tragedija - uhvati se u koštac s njom! Život je avantura - riskiraj! Život je sreća - zasluži je! Život je život - ne daj ga!
( Bl. Majka Terezija )

SATNICA * OBAVIJESTI * SATNICA * OBAVIJESTI * SATNICA * OB
Sveta ispovijed radnim danom od 8 do 11 i od 17,30 do 18,30 sati
Nedjeljom i blagdanom prije sv. Mise.

Nedjelja 5. IX. XXIII. NKG, Bl. Majka Terezija
Ponedjeljak: 6.IX: Boris, Davor
Utorak 7. IX. Marko Križevčanin. - Pobožnost utorkom sv. Anti - molitva.
Srijeda 8. IX. EOĐENJE MARIJINO - MALA GOSPA
Četvrtak 9. IX. Petar Klaver, Strahimir
Petak 10. IX. Nikola, Pulherija - KLANJANJE
Subota 11. IX. Cvjetko, Miljenko
Nedjelja 12. IX. XXIV. NKG, Ime Marijino
NEDJELJOM SU MISE u 8,30 u 10 i u 19 sati
Svaki dan je misa u 7 i 19 sati
Služba časova (časoslov): svagdanom u sv. misi,
nedjeljom i svetkovinama Večernja u 18,30 sati.
Prve nedjelje u mjesecu sastanak s FSR-om sat vremena prije večernje mise
Euharistijsko klanjanje: u petak poslije Mise
Krunicu molimo svaki dan u 18,30 sati.

PAŽNJA!
VEČERNJA MISA
Nedjeljom i radnim danom
u 19 sati

Oblačenje na Trsatu, 4. rujna 2010.
Na slici lijevo: fra Josip, fra Željko novak, fra Tomislav novak, fra Jozo Provincijal i fra Klement

Posebno preporučamo pogledajte nedjeljna i blagdanska čitanja u PPT i PPS prezentacijama.
www.svetifrane.org (stranica našeg samostana sv. Frane u Zadru)
www.mali-brat.com (stranica naših mladih sv. Frane Zadar)
www.ofm-sv-jeronim.hr (stranica naše Provincije sv. Jeronima Zadar)
www.svetinikola.hr (stranica župe sv. Nikole Tavelića u Rijeci)